มันนี่ทูเดย์
กสิกรเชื่อสินเชื่อไตรมาสสุดท้ายขยับตัวแรง
6 พ.ย. 2557

กสิกรเชื่อสินเชื่อไตรมาสสุดท้ายขยับตัวแรง
นายปรีดี ดาวฉาย กรรมการผู้จัดการ ธนาคารกสิกรไทย เปิดเผยว่า การที่คณะกรรมการนโยบายการเงิน (กนง.) มีมติคงอัตราดอกเบี้ยนโยบายที่ 2% สะท้อนว่าเศรษฐกิจเริ่มทรงตัว และเป็นการส่งสัญญาณว่าแนวโน้มอัตราดอกเบี้ยของธนาคารพาณิชย์ยังคงทรงตัวเช่นกัน โดยเชื่อว่าในช่วงไตรมาสสุดท้ายนี้ เศรษฐกิจเริ่มดีขึ้น เนื่องจากรัฐบาลมีนโยบายเร่งการเบิกจ่ายงบประมาณ และการลงทุนโครงสร้างพื้นฐาน ประกอบกับการส่งออกเริ่มขยับตัวดีขึ้น ซึ่งจะส่งผลให้สินเชื่อในช่วงไตรมาสสุดท้ายก็จะมีการเติบโตมากขึ้นด้วย จากที่ขยายตัวได้เพียง 4% ในช่วง 9 เดือนแรก ซึ่งธนาคารยังไม่ได้มีการทบทวนเป้าหมายสินเชื่อใหม่ จากที่กำหนดไว้ในปีนี้ 8% ส่วนในปีหน้า ธนาคารยังคงตั้งเป้าหมายสินเชื่อโตประมาณ 8%